पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक कोरोना महामारी का संक्रमण शहर से लेकर गांव तक तेजी से पांव पसार रहा है। इसके संक्रमण की चपेट में रोज नए नए व्यक्ति आ रहे हैं। इसके संक्रमण की चपेट में आने से लोगों को बचाने के लिए ममता स्वयंसेवी संस्था हाथ आगे बढाई है। इस संस्था के बैनर तले समसा पंचायत के वार्ड संख्या 3, 4, 5, 6 एवं 7 में बुधवार को कार्यकर्ताओं ने लोगों के बीच मास्क वितरण किया। संस्था के आई सी बी गौतम गोस्वामी ने बताया कि कोरोना महामारी से बचाव में मास्क ढाल की तरह काम करता है। इसके उपयोग से लोगों में इसके संक्रमण का खतरा काफी कम हो जाता है। उन्होंने लोगों से घर से बाहर निकलते समय मास्क का प्रयोग करने, सामाजिक दूरी का अनुपालन करने, हाथ, मुंह को बार बार साबुन से धोने, अनावश्यक घरों से बाहर नहीं निकलने की अपील की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn